kalixlouiis/myanmar-wikipedia-corpus huggingface dataset:
အခွန်ကောက်ခံမှုနိမ့် သောပြည်နယ်များမှာယေဘုယျအားဖြင့် ဆေးရွက်ကြီးအဓိကထုတ်လုပ်သူများဖြစ်ပြီး အခွန်တိုးမြှင့်ရန် ၎င်းတို့သည် သဘောမတူခြင်းကြောင့် အလွန်ကြီးမားသော ဝေဖန်ခြင်းကို ခံနေရသည်။
မြောက် ကယ်ရိုလိုင်းနား သည် နောက်ဆုံးတွင် စီးကရက် အလိပ် ၂၀ ပါဝင်သော တစ်ဗူးလျှင် ၅ ဆင့်မှ ၃၅ ဆင့်သို့ အခွန်တိုးမြှင့်ရန် သဘောတူညီခဲ့ သော်လည်း ဤ အရာသည် နိုင်ငံတော်၏ ပျမ်းမျှတန်ဖိုးအောက် လွန်စွာနိမ့်ကျနေဆဲဖြစ်သည်။
သို့သော် တောင် ကယ်ရို လိုင်းနား သည် အမှုကို လိုက်နာရန်နှင့် အခွန်ကောက်ခံခြင်းကို တစ်ဗူး လျှင် ရ ဆင့်မှ တိုးမြှင့်ရန် ငြင်းဆန်နေ ဆဲဖြစ်သည် (အမေရိကန်ပြည်ထောင်စုတွင် အနိမ့်ဆုံး)။
ယူကေ တွင် "စီးကရက်များ၏ ၂၇ ရာခိုင်နှုန်းနှင့် သင်ကိုယ်တိုင် လိပ်၍ သောက်ရသော ဆေးရွက်ကြီး ၆၈ ရာခိုင်နှုန်းမှောင်ခို ဈေးကွက်တွင် ဝယ်ယူရရှိကြောင်း" အစီရင်ခံဖော်ပြထားသည်။
မူပိုင်ခွင့်ရှိသော မီဒီယာ မူပိုင်ခွင့် ဥပဒေ ပြဋ္ဌာန်းခြင်းများနည်းပါးသော တိုင်းပြည်များ အထူးသဖြင့် အာရှ ရှိ နိုင်ငံများ၏ လမ်းဘေး လက် ပွေ့ရောင်းဈေးသည်များသည် တစ်ခါတစ်ရံတွင် ခေါင်းစဉ်အမည် တရားဝင် မပေးရသေးခင် ရုပ်ရှင်များ၊ သီချင်း စီဒီများ နှင့် ဗီဒီယို ဂိမ်းများကဲ့သို့သော ကွန်ပျူတာ ဆော့(ဖ်)ဝဲလ်များကို ဈေးနှုန်း လျှော့ချပြီး ပွားခွေများ ပြုလုပ် ကာ အလွန်အမင်း ရောင်းချသည်။
ဒေါ်လာ ရာ အနည်းငယ်ရှိသော မည်သူမဆိုသည် မူရင်းနှင့် ဒီဂျစ်တယ် အားဖြင့် တစ်ထပ်တည်းတူညီသော ပွားခွေများကို ပြုလုပ်နိုင်ပြီး အရည်အသွေး ဆုံးရှုံးမှုလည်း မရှိပေ၊ သုံးစွဲသူ များ ဒီဗီဒီ နှင့် စီဒီ ရေးသားသည့်အရာတွင် တီထွင်မှုများနှင့် ကော်ပီကူးယူခြင်းကို ကာကွယ်သည့် နည်းပညာ ပုံစံ အများစုအတွက် အင်တာနက်ပေါ်တွင် ကျယ်ကျယ်ပြန့်ပြန့်ရရှိနိုင်သော လျှို့ဝှက်ချက်ဖော်ထုတ်ခြင်း တို့ သည် ၎င်းအရာကို ဈေးသက်သာအောင်နှင့် အလွယ်တကူဆောင်ရွက်နိုင်ရန် ပြုလုပ်သည်။
ဤအရာသည် မူပိုင်ခွင့်ကိုင်ဆောင်ထားသူများအတွက် တရားရုံးများမှတဆင့် တိုက်ခိုက်ရန် အလွန်ခက်ခဲ ကြောင်း သက်သေပြခဲ့သည်။
အဘယ့်ကြောင့်ဆိုသော် လုပ်ငန်းလည်ပတ်ခြင်းသည် ဖြန့်ကျက်ထားပြီး ပျံ့နှံ့နေ သောကြောင့်ဖြစ်သည်— ၎င်းတွင် "Mr. Big" ("ဆရာကြီး" ) မရှိပါ။
ဒီဂျစ်တယ် သတင်းအချက်အလက်များသည် အရည်အသွေး ဆုံးရှုံးမှုမရှိဘဲ အကြိမ်ပေါင်းများစွာ ကူးယူနိုင်ပြီး အီလက်ထရွန်နစ် နည်းအားဖြင့် စရိတ် အနည်းငယ်မှ စရိတ်လုံးဝကုန်ကျခြင်းမရှိဘဲ ဖြန့်ဖြူးနိုင်သောကြောင့် လက်တွေ့အားဖြင့် မြေအောက် မီဒီယာ ဈေးကွက်တန်ဖိုးသည် သုည ဖြစ်ပြီး၊ ၎င်းအား အခြားသော မြေအောက် စီးပွားရေး လုပ်ငန်းပုံစံများအားလုံး နီးပါးမှ ခွဲခြားထားသည်။
ထိုအချက်ကို အစိုးရများနှင့် အများပြည်သူ အများစုနှစ်ဦးစလုံးအနေဖြင့် မူပိုင်ခွင့် ဥပဒေကို ပြဋ္ဌာန်း သတ်မှတ်ရန် ကျယ်ကျယ်ပြန့်ပြန့် စိတ်ဝင်စားမှုမရှိခြင်းသည် ပိုဆိုးစေသည်။
လူအများစု၏ မျက်စိထဲ တွင် ကားတစ်စီးအားခိုးယူခြင်းသည် ပြစ်မှုတစ်ရပ်ကဲ့သို့ မြင်ကြသော်လည်း သီချင်း သို့မဟုတ် ဂိမ်းတစ်ခု၏ တရားမဝင် ကော်ပီများကို ရယူခြင်းအား ပြစ်မှုတစ်ခုအဖြစ် မမြင်ကြပေ။
( မူပိုင်ခွင့် ချိုးဖောက် ခြင်းနှင့် ခိုးယူခြင်း နှိုင်းယှဉ်ချက် ကို ကြည့်ပါ ) ငွေကြေး လဲလှယ်နှုန်း ငွေကြေးသည် ၎င်းကိုယ်တိုင် မှောင်ခိုဈေးကွက်တွင် အရောင်းအဝယ် ပြုလုပ်ခြင်းခံရသည်။
ထိုအရာသည် မြောက်မြားစွာသော အကြောင်းပြချက်များမှ တစ်ခု သို့မဟုတ် တစ်ခုထက်ပိုသော အကြောင်းပြချက်ကြောင့် ဖြစ်ပေါ်နိုင်သည်- အစိုးရသည် ပြည်တွင်း ငွေကြေးကို အခြားငွေကြေးတစ်ခု၏ တစ်ဖက်သတ်ဖြစ်သော အချို့ အဆင့်များ တွင် ("နှုန်းများ") သတ်မှတ်ပြီး ထိုအရာများသည် ၎င်းစစ်မှန်သော ဈေးကွက် တန်ဖိုးများကို ထင်ဟပ် ပေါ်လွင်စေခြင်းမရှိပါ။
အစိုးရသည် ၎င်း၏နိုင်ငံသားများအား မည်သည့် နိုင်ငံခြား ငွေကြေးကိုမဆို ပိုင်ဆိုင်ခြင်း သို့မဟုတ် အ များအပြား ပိုင်ဆိုင်ခြင်းအား ခက်ခဲမှုရှိစေရန် သို့မဟုတ် တရားဝင်ခြင်း မရှိစေရန် ပြုလုပ်သည်။
အစိုးရသည် ပြည်တွင်း ငွေကြေး နှင့် အခြားသော ငွေကြေးများ လဲလှယ်ရာတွင် တစ်ဖက်တည်းမှ သို့မ ဟုတ် နှစ်ဖက်စလုံးမှ အခွန်ကောက်ခံသည် (ဥပမာ နိုင်ငံခြားသားများသည် ပြည်တွင်း ငွေကြေးကို ဝယ်ယူရန် အခွန်ကောက်ခြင်းခံရသည် သို့မဟုတ် နိုင်ငံသားများသည် နိုင်ငံခြားငွေကြေးကို ဝယ်ယူရန် အခွန်ကောက်ခံခြင်းခံရသည်။
) ငွေကြေးသည် အတုပြုလုပ်ခြင်း ခံရသည်။
ငွေကြေးသည် တရားမဝင်ရရှိထားခြင်းဖြစ်ပြီး ထိုငွေကို အသုံးမပြုမှီ ငွေမည်းကို ခဝါချရန် လို အပ်သည်။
အစိုးရသည် ၎င်းငွေကြေး၏ ငွေလဲလှယ်နှုန်းများကို အခြားငွေကြေး၏ ငွေလဲလှယ်နှုန်းများနှင့် တရားဝင် သတ် မှတ်နိုင်သည် — ထုံးစံအားဖြင့် အမေရိကန် ဒေါ်လာ။
ထိုသို့ ပြုသောအခါ အမြင်အတိုင်းမဟုတ်သော နိမ့်ကျသည့် ငွေကြေး လဲလှယ်နှုန်းတစ်ခုတွင် သတ်မှတ်လေ့ရှိသည် — ထိုအရာသည် အကယ်၍ အရှင်ထား သော ငွေကြေး ဖြစ်ပါက ဈေးကွက်တန်ဖိုး၏ အောက်တွင် ဖြစ်လိမ့်မည်။
နိုင်ငံခြားငွေကြေးကို လက်ဝယ်ရှိသည့် အခြားသူများ၊ ဥပမာ ပြည်ပကျွမ်းကျင် အလုပ်သမားများ သည် ပြည်တွင်း ငွေကြေးကို ၎င်းတို့တရားဝင် ရနိုင်သည် ထက် ပို၍ မြင့်မားသောနှုန်းများတွင် ဝယ်ယူရန် နိုင်ငံခြားငွေများကို ရောင်းချကြလိမ့်မည်။
ပို၍ ရှားပါးစွာဖြင့် အစိုးရသည် ၎င်း၏ ငွေကြေးကို အလွန်မြင့်မားစွာ သတ်မှတ်နိုင်သည်။
ထိုအရာသည် နိုင်ငံခြား ငွေကြေးအား တိုင်းပြည်အတွက် တရားဝင်သည်ဖြစ်စေ မဝင်သည်ဖြစ်စေ လက်ရှိအသုံးပြုနေသော ငွေကြေးတစ်ရပ် အဖြစ် ပြုလုပ်ရန် ရည်ရွယ်သည်။
အဘယ့်ကြောင့်ဆိုသော် ထိုအရာသည် လူတိုင်းအတွက် ပြည်တွင်းသုံး ငွေကြေးထက် ထိုရောင်းဝယ်ဖောက်ကားနိုင်သော နိုင်ငံခြားငွေကြေးနှင့် ရောင်းဝယ် ရာတွင် ပို၍ လွယ်ကူသောကြောင့်ဖြစ်သည်။
နိုင်ငံခြား ခရီးသွားများနှင့် အခါအားလျော်စွာ လာရောက်လည်ပတ်သူများ သည် ပြည်တွင်း ငွေကြေးအစား အဓိက ခိုင်မာသော ငွေကြေး တစ်ခုတည်းဖြင့် သာ ရောင်းဝယ်လေ့ရှိသည်။
ထို့နောက်တွင် နိုင်ငံတစ်ခုလုံးသည် အခြေခံအားဖြင့် မှောင်ခိုဈေးကွက်တွင် ရောင်းဝယ်ကြသည်။
အီကွေဒါ ကဲ့သို့သော အချို့တိုင်းပြည်များသည် ဒေါ်လာ အပြောင်းအလဲသုံးစွဲခြင်းဟု သိထားသော ဖြစ်စဉ် တစ်ရပ်ဖြစ် သည့် ၎င်းတို့၏ ပြည်တွင်းသုံး ငွေကြေးကို စွန့်လွှတ်ပြီး ယခုအခါတွင် အမေရိကန် ဒေါ်လာများကို အသုံးပြုနေ ခြင်းမှာ အခြေခံအားဖြင့် ထိုအကြောင်းပြချက်အတွက် ပင်ဖြစ်သည်။
၁၉၇၀ နှစ် များနှင့် ၁၉၈၀ နှစ် များမှ ဂါနီးယန်း ဆီးဒီး ၏ ဥပမာကို လည်း ကြည့်ပါ။
ကျူးဘား၏ လဲလှယ်နိုင်သော ပီဆို နှင့် အမေရိကန် ပင်မ ဥရောပတွင် သုံးသော ဒေါ်လာ တို့နှစ်ခုလုံးတွင် ၎င်းတို့၏ တန်ဖိုးရင်းများနှင့် သိသိသာသာ ခြားနားသော မှောင်ခိုဈေးကွက် နှုန်းများ ရှိကြသည်။
အကယ်၍ နိုင်ငံခြားငွေကြေးသည် ပြည်တွင်းနိုင်ငံသားများအတွက် ရရှိရန် ခက်ခဲခြင်း သို့မဟုတ် တရားမဝင်ဖြစ်ခြင်း ရှိပါက သူတို့သည် ထိုအရာကို ရရန် ဈေးကောင်းပေးကြလိမ့်မည်။
အခွန်ကောက်ခံခြင်းသည် ယေဘုယျအား ဖြင့် အရေးမကြီးလှသော်လည်း အကယ်၍ ၎င်းသည် အတော်အသင့်မြင့်မားနေခဲ့လျှင် မှောင်ခိုဈေးကွက် တစ်ခုအား အလွယ်တကူ အခွန် ရှောင်ရှားနိုင်ရန် အတွက် ယေဘုယျအားဖြင့် ငွေကြေးရောင်းဝယ်ခြင်းသည် တရားဝင်ဖြစ်နေသည့်တိုင်အောင် အားပေးနေဆဲ ဖြစ်နိုင်သည်။
ကုလသမဂ္ဂ ပညာရေး၊ သိပ္ပံနှင့် ယဉ်ကျေးမှုအဖွဲ့ (; ; UNESCO; ) သည် ကုလသမဂ္ဂ၏ အထူး အေဂျင်စီတစ်ခုဖြစ်ပြီး ၁၉၄၆ ခုနှစ်၊ နိုဝင်ဘာလ ၄ ရက်နေ့တွင် တည်ထောင်ခဲ့သည်။
ကနဦး ရည်ရွယ်ချက်မှာ ကုလသမဂ္ဂ အမိန့်ပြန်တမ်းတွင် ထုတ်ပြန်ကြေညာထားသော အခြေခံ လွတ်လပ်ခြင်းနှင့်အတူ တရားမျှတမှု၊ ဥပဒေစည်းမျဉ်းနှင့် လူ့အခွင့်အရေးတို့ကို ပိုမို၍ ချွင်းချက်မရှိ လေးစားရန် ပညာရေး၊ သိပ္ပံနှင့် ယဉ်ကျေးမှုတို့အားဖြင့် အပြည်ပြည်ဆိုင်ရာ ပူးပေါင်းလုပ်ဆောင်ခြင်းကို မြှင့်တင်ခြင်းဖြင့် ငြိမ်းချမ်းရေးနှင့် လုံခြုံရေးကို ပေးဝေရန်ဖြစ်သည်။
၎င်းသည် ကမ္ဘာ့နိုင်ငံပေါင်းချုပ် အသင်းကြီး(League of Nations) ၏ တွေးခေါ်မှု ပူးပေါင်းရေးဆိုင်ရာ အပြည်ပြည်ဆိုင်ရာ ကော်ပိုရေးရှင်းကို ဆက်ခံခြင်းဖြစ်သည်။
ဖွဲ့စည်းထားပုံ ယူနက်စကို၏ အမြင့်ဆုံး အာဏာပိုင်အဖွဲ့မှာ အထွေထွေညီလာခံ ဖြစ်ပြီး အထွေထွေညီလာခံတွင် အဖွဲ့ဝင် နိုင်ငံများမှ ကိုယ်စားလှယ် တစ်ဦးစီ ပါဝင်ရသည်။
အထွေထွေညီလာခံ၏ အောက်တွင် အမှုဆောင်အဖွဲ့နှင့် အတွင်းရေးမှူးအဖွဲ့တို့ ရှိသည်။
ယူနက်စကိုတွင် အသင်းဝင်နိုင်ငံပေါင်း ၁၉၅ နိုင်ငံ ရှိပြီး တွဲဖက်အသင်းဝင် ခုနှစ် နိုင်ငံရှိသည်။
အဖွဲ့သည် ပဲရစ်တွင် အခြေထိုင်ပြီး နယ်မြေရုံးပေါင်း ၅၀ ကျော်နှင့် အထူးလေ့လာသော တက္ကသိုလ်များနှင့် စင်တာများ ကမ္ဘာအနှံ့အပြားရှိသည်။
နယ်မြေရုံး အများစုသည် “စုပေါင်း” ရုံးများ ဖြစ်ပြီး နိုင်ငံ သုံးနိုင်ငံ သို့မဟုတ် ထို့ထက်များသော နိုင်ငံများပါဝင်သည်၊ နိုင်ငံဆိုင်ရာရုံးများနှင့် ဒေသဆိုင်ရာရုံးများလည်း ရှိသည်။
ယူနက်စကိုသည် ၎င်း၏ ရည်မှန်းချက်ကို အဓိက အစီအစဉ် ငါးခုဖြင့် လုပ်ဆောင်သည်- ပညာရေး၊ သဘာဝသိပ္ပံ၊ လူမှုရေးနှင့် လူသားသိပ္ပံ၊ နှင့် ဆက်သွယ်ရေးနှင့် သတင်းအချက်အလက် တို့ဖြစ်သည်။
ယူနက်စကိုမှ ကမကထပြုသော စီမံကိန်းများတွင် စာတတ်မြောက်ရေး၊ နည်းပညာရပ်နှင့် ဆရာအတတ်သင် အစီအစဉ်များ၊ အပြည်ပြည်ဆိုင်ရာ သိပ္ပံအစီအစဉ်များ၊ လွတ်လပ်သော လူထုဆက်သွယ်ရေး လမ်းကြောင်းများနှင့် လွတ်လပ်စွာပုံနှိပ်ထုတ်ဝေခွင့်ကို မြှင့်တင်ရေး၊ ဒေသဆိုင်ရာနှင့် ယဉ်ကျေးမှု သမိုင်း စီမံကိန်းများ၊ ယဉ်ကျေးမှု အမျိုးမျိုး မြှင့်တင်ရေး၊ ကမ္ဘာ့ ယဉ်ကျေးမှုနှင့် သဘာဝအမွေအနှစ် (ကမ္ဘာ့ အမွေအနှစ် နေရာများ)ကို စောင့်ရှောက်ရန်အတွက် အပြည်ပြည်ဆိုင်ရာ ပူးပေါင်းရေး သဘောတူညီချက်များနှင့် လူ့အခွင့်အရေးကို ထိန်းသိမ်းကာကွယ်ရန်အတွက် ကမ္ဘာအနှံ့တွင် ဒီဂျစ်တယ်ပိုင်းခြားမှုကို ပေါင်းကူးဆက်သွယ်ရန် ကြိုးစားဆောင်ရွက်ရေးတို့ ပါဝင်သည်။
လှုပ်ရှားဆောင်ရွက်မှုများ thumb|ဘရာစေးလေးယားမြို့ရှိ ယူနက်စကိုရုံးများ ယူနက်စကို၏ လုပ်ငန်းတာဝန်မှာ ကမ္ဘာသူ ကမ္ဘာသား အားလုံးအတွက် ပညာရေးကို တိုးမြှင့်ပေးကာ ပိုမို ကောင်းမွန်လာအောင် လုပ်ဆောင်ပေးရန်နှင့် အသိပညာ ဗဟုသုတကို တိုးမြှင့်ပေး၍ အပြည်ပြည်ဆိုင်ရာ နားလည်မှုကို မြှင့်တင်ပေးရန် ဖြစ်၏။
ဤရည်ရွယ်ချက်ဖြင့် ယူနက်စကိုသည် ကျွမ်းကျင်သူ ပါရဂူများ၏ ညီလာခံများနှင့် အစည်းအဝေးများကို စီစဉ်ကျင်းပပေးပြီး ပညာရပ်ဆိုင်ရာ သုတေသနပြုရေး ကိစ္စများကို ညှိနှိုင်း ဆောင်ရွက်ပေးကာ စာအုပ်စာတမ်းများ ထုတ်ဝေလျက်ရှိသည်။
ယူနက်စကိုသည် ၎င်း၏ လှုပ်ရှားဆောင်ရွက်မှုများကို ပညာရေး၊ သဘာဝသိပ္ပံ၊ လူမှုရေးနှင့် လူသားသိပ္ပံ၊ နှင့် ဆက်သွယ်ရေးနှင့် သတင်းအချက်အလက် ဟူသော နယ်ပယ်များအတွက် အစီအစဉ် ငါးမျိုးဖြင့် လှုပ်ရှားဆောင်ရွက်သည်။
ပညာရေး- ယူနက်စကိုသည် လူသားအားလုံး ပညာသင်ခွင့်နှင့် အတူ သင်ယူမှု အဖွဲ့အစည်းများ ဖန်တီးရေးတွင် အပြည်ပြည်ဆိုင်ရာ ခေါင်းဆောင်မှုကို ပေးသည်၊ပညာရေးနှိုင်းယှဉ်မှု သုတေသနကို ထောက်ပံ့သည်၊ အားလုံးအတွက် အရည်အချင်းပြည့်မီသော ပညာရေး ထောက်ပံ့နိုင်ရန် နိုင်ငံများတွင် နိုင်ငံတော် ပညာရေး ခေါင်းဆောင်မှုနှင့် လုပ်ဆောင်နိုင်စွမ်းကို ခိုင်မာစေရန် အောက်ပါတို့ ပါဝင်သော ကျွမ်းကျင်မှုနှင့် ခေတ်မှီသောစပ်တူလုပ်ငန်းများ ကူညီပေးသည်။
၁၂၆ နိုင်ငံမှ တက္ကသိုလ် ၇၇၀ ကျော် ပါဝင်သည့် ယူနက်စကို သဘာပတိ ၆၄၄ ဦးပါဝင်သော အပြည်ပြည်ဆိုင်ရာ ကွန်ယက်တစ်ခုဖြစ်သည့် ယူနက်စကို သဘာပတိများ ပတ်ဝန်းကျင် ကာကွယ်စောင့်ရှောက်ရေးအဖွဲ့ ၁၉၆၀ ခုနှစ်တွင် စတင်သော ပညာရေးတွင် ခွဲခြားဆက်ဆံမှု ဆန့်ကျင်ရေး ညီလာခံ ၁၂ နှစ်တာ ကာလအတွင်း အပြည်ပြည်ဆိုင်ရာ သက်ကြီးပညာရေး ညီလာခံအဖွဲ့ (CONFNTEA) ကမ္ဘာလုံးဆိုင်ရာ ပညာရေး စောင့်ကြည့်လေ့လာမှု အစီရင်ခံစာ ထုတ်ပြန်ခြင်း နိုင်ငံပေါင်း ၁၇၀ တွင် ကျောင်းပေါင်း ၈၀၀၀ ရှိသော အပြည်ပြည်ဆိုင်ရာ ကွန်ယက် တစ်ခုဖြစ်သည့် UNESCO ASPNet ယူနက်စကိုသည် အများပြည်သူကို ပညာပေးရန် အများပြည်သူ ‘ထုတ်ပြန်ချက်များ’ ကိုလည်း ထုတ်ပြန်သည်- အကြမ်းဖက်မှုဆိုင်ရာ ဆက်ဗီးလ် ထုတ်ပြန်ချက်- လူသားများသည် ဇီဝဗေဒအရ အကြမ်းဖက်မှုကို အလားအလာဖန်တီးပေးသည်ဟူသော ယူဆချက်ကို ချေပရန်အတွက် ယူနက်စကိုက ၁၉၈၉ ခုနှစ်တွင် လက်ခံကျင့်သုံးခဲ့သော ထုတ်ပြန်ချက်၊ အောက်ပါကဲ့သို့သော ယဉ်ကျေးမှုနှင့် သိပ္ပံဆိုင်ရာ အရေးပါမှုနှင့်ပတ်သက်သော စီမံကိန်းများနှင့် နေရာများ သတ်မှတ်ခြင်း- အပြည်ပြည်ဆိုင်ရာ ဘူမိပန်းခြံများ ကွန်ယက် ၁၉၇၁ မှစတင်ခဲ့သော လူသားနှင့် သက်ရှိကမ္ဘာ အစီအစဉ်(MAB) မှတစ်ဆင့်သက်ရှိကမ္ဘာ ထိန်းသိမ်းရေး၊ စာပေမြို့တော်၊ ၂၀၀၇ ခုနှစ်တွင် ဤအမည်ကို ပထမဦးဆုံးအကြိမ် ပေးအပ်ခဲ့သော မြို့မှာ စကော့တလန်၏ ပထမဆုံး လည်ပတ်သော စာကြည့်တိုက်ရှိသည့် အီဒင်ဘာ့ဂ်မြို့ ဖြစ်သည်။
[6] ၂၀၀၈ တွင် လိုဝါမြို့၊ လိုဝါသည် စာပေမြို့တော် ဖြစ်လာခဲ့သည်။
ပျောက်ကွယ်သွားနိုင်သည့် ဘာသာစကားများနှင့် ဘာသာစကား အမျိုးအစားများဆိုင်ရာ စီမံကိန်းများ လူသားမျိုးနွယ်၏ နှုတ်ပိုင်းဆိုင်ရာနှင့် ထိတွေ့မှန်းဆ၍မရသော အမွေအနှစ်များဆိုင်ရာ လက်ရာပြောင်မြောက်မှုများ ၁၉၉၇ ခုနှစ်မှစတင်ခဲ့သည့် ကမ္ဘာ့ အောက်မေ့ဖွယ် အပြည်ပြည်ဆိုင်ရာ မှတ်ပုံတင်၊ အပြည်ပြည်ဆိုင်ရာ ရေအရင်းအမြစ် ပိုင်ဆိုင်မှုနှင့်ဖြန့်ဝေမှု အစီအစဉ် (IHP) မှတစ်ဆင့် ၁၉၆၅ ခုနှစ်မှစတင်ခဲ့သည့် ရေအရင်းအမြစ် စီမံခန့်ခွဲမှု၊ ကမ္ဘာ့အမွေအနှစ်နေရာများ “ရုပ်ပုံများနှင့် စကားလုံးများအားဖြင့် အယူအဆများ လွတ်လပ်စွာ စီးဆင်းခြင်း” ကို အောက်ပါအတိုင်း အားပေးကူညီခြင်း- အပြည်ပြည်ဆိုင်ရာ ဆက်သွယ်ရေး ဖွံ့ဖြိုးတိုးတက်မှု အစီအစဉ်မှတစ်ဆင့် လွတ်လပ်စွာ ဖော်ထုတ်ရေးသားခွင့်၊ လွတ်လပ်စွာ ပုံနှိပ်ခွင့်နှင့် သတင်းအချက်များ ရယူနိုင်ရေး ကို မြှင့်တင်ခြင်းနှင့်၊ ဆက်သွယ်ရေးနှင့် သတင်းအချက်အလက်အစီအစဉ် လူသားအားလုံးအတွက် သတင်းအချက်အလက် အစီအစဉ်(IFAP) မှတစ်ဆင့် သတင်းအချက်အလက်နှင့် ဆက်သွယ်ရေး နည်းပညာများဖြစ်သော ICTs ကို လူတိုင်း ရရှိအသုံးပြုနိုင်ရန် မြှင့်တင်ခြင်း လူထုဆက်သွယ်ရေး လမ်းကြောင်းများတွင် ဗဟုဝါဒ နှင့် ယဉ်ကျေးမှု အမျိုးမျိုးကို မြှင့်တင်ခြင်း အောက်ပါတို့ကဲ့သို့သော အရေးပါသော ပွဲများ မြှင့်တင်ပေးခြင်း- ကမ္ဘာ့ကုလသမဂ္ဂအဖွဲ့ က ၁၉၉၈ ခုနှစ်တွင် ကြေညာခဲ့သော ကမ္ဘာတစ်လွှားရှိ ကလေးများအတွက် ငြိမ်းချမ်းရေး၏ဓလေ့ ယဉ်ကျေးမှုနှင့် အကြမ်းမဖက်ရေးတို့ကို တိုးမြှင့်လုပ်ဆောင်သွားရန် အပြည်ပြည်ဆိုင်ရာ ဆယ်စုနှစ်- ၂၀၀၁-၂၀၁၀၊ အခြေခံ လူ့အခွင့်အရေးအဖြစ်နှင့် ကောင်းမွန်သော၊ ဒီမိုကရေစီကိုလိုလားသော၊ လွတ်လပ်သော မည်သည့် လူမှုအဖွဲ့အစည်းမဆို၏ အစိတ်အပိုင်းတစ်ခုအဖြစ် လွတ်လပ်စွာ ဖော်ထုတ်ရေးသားခွင့်နှင့် လွတ်လပ်စွာ ပုံနှိပ်ခွင့်တို့ကို မြှင့်တင်ရန်အတွက် နှစ်စဉ် မေလ ၃ ရက်နေ့တွင် ကျင်းပသော ကမ္ဘာ့ လွတ်လပ်စွာ ပုံနှိပ်ရေးနေ့၊ လူမှုရေး ပူးပေါင်းလုပ်ဆောင်မှုနှင့် အကြမ်းဖက်မှု ကာကွယ်ရေးကို ထောက်ပံ့သော လူမှုအဖွဲ့အစည်းကို အခြေခံသော စီမံကိန်းများအတွက် ရန်ပုံငွေ မြှင့်တင်ရန်အတွက် TV ဂလိုဘို(TV Globo) နှင့် အကျိုးတူလုပ်ဆောင်သော ဘရာဇီးရှိ ခရီရန်စာ အက်စ်ပါရန်စာ (Criança Esperança)၊ အပြည်ပြည်ဆိုင်ရာ စာတတ်မြောက်ရေးနေ့၊ အပြည်ပြည်ဆိုင်ရာ ငြိမ်းချမ်းရေး ယဉ်ကျေးမှုနှစ်၊ အောက်ပါတို့ကဲ့သို့သော စီမံကိန်းများ တည်ထောင်ခြင်းနှင့် ရန်ပုံငွေထောက်ပံ့ခြင်းများ- ရွှေ့ပြောင်းနေထိုင်ခြင်း ပြတိုက်များ ရှေ့ဆောင်မှု- ရွှေ့ပြောင်းနေထိုင်သူများနှင့် ယဉ်ကျေးမှုဆိုင်ရာ ပြောဆိုဆက်ဆံမှုအတွက် ပြတိုက်များ တည်ဆောက်မှုကို တိုးမြှင့်ခြင်း ၁၉၇၂ ခုနှစ်တွင် ရိုမေးနီးယားနိုင်ငံ ဘူချာရက်စ်တွင် တည်ထောင်ခဲ့သည့် အဆင့်မြင့်ပညာရေးအတွက် ဥရောပစင်တာ ဖြစ်သော UNESCO-CEPES။
၎င်းရုံးသည် ဥရောပအပြင် ကနေဒါ၊ အမေရိကန်ပြည်ထောင်စု နှင့် အစ္စရေးလ်နိုင်ငံတို့တွင် အပြည်ပြည်ဆိုင်ရာ အဆင့်မြင့်ပညာရေး ပူးပေါင်းဆောင်ရွက်မှုကို မြှင့်တင်ရန် ဗဟိုမှ အာဏာများခွဲဝေပေးသော ရုံးဖြစ်သည်။
ဥရောပ အဆင့်မြင့်ပညာရေး သည် ၎င်း၏ တရားဝင် ဂျာနယ်ဖြစ်သည်။
အခမဲ့ ဆော့ဖ်ဝဲလ် လမ်းညွှန်- ၁၉၉၈ ခုနှစ်မှ စတင်၍ယူနက်စကိုနှင့် အခမဲ့ ဆော့ဖ်ဝဲလ် ဖောင်ဒေးရှင်း တို့သည် ဤ အခမဲ့ ဆော့ဖ်ဝဲလ် ပြုစုမှု စီမံကိန်းကို အတူတကွ ရန်ပုံငွေပေး ထောက်ပံ့ခဲ့သည်။
FRESH ထိရောက်သော ကျောင်းကျန်းမာရေး ဆိုင်ရာ အာရုံစူးစိုက်သော အရင်းမြစ်များ။
အာရှ-ပစိဖိတ် သတင်းအေဂျင်စီများ အဖွဲ့ဖြစ်သော OANA၊ အပြည်ပြည်ဆိုင်ရာ သိပ္ပံကောင်စီ ယူနက်စကိုချစ်ကြည်ရေး သံတမန်များ အာရှတွင် ကျင်းပပြုလုပ်သော သိပ္ပံနည်းကျ ညီလာခံတွဲများဖြစ်သည့် ဆေးဘက်ဝင် အပင်များနှင့် ဟင်းခတ်အမွှေးအကြိုင်များဆိုင်ရာ အာရှ ညီလာခံ ASOMPS ဆေးဘက်ဝင်အပင်များနှင့် အလှအပ ပြင်ဆင်မွမ်းမံသော အပင်များအား အမျိုးအစားခွဲခြားခြင်း၊ ဇီဝဗေဒ၊ ယဉ်ကျေးမှု အမျိုးမျိုးနှင့်၊ ၎င်းတို့ကို ပတ်ဝန်းကျင်ညစ်ညမ်းမှု ဘေးမှ ကာကွယ်ရေးကို ထောက်ပံ့ပေးသော အစီအစဉ်ဖြစ်သည့် ရုက္ခဗေဒ ၂၀၀၀ ယူနက်စကိုမှ သတ်မှတ်ထားသော အပြည်ပြည်ဆိုင်ရာ အထိမ်းအမှတ်နေ့များ ၂၇ ဇန်နဝါရီ : အပြည်ပြည်ဆိုင်ရာ သုံ့ပန်းဓားစာခံများ အစုလိုက်အပြုံလိုက် လူမျိုးတုံးသတ်ဖြတ်မှု အောက်မေ့ဖွယ်နေ့ ၁၃ ဖေဖော်ဝါရီ : ကမ္ဘာ့ရေဒီယိုနေ့ ၂၁ ဖေဖော်ဝါရီ: အပြည်ပြည်ဆိုင်ရာ မိခင်ဘာသာစကားနေ့ ၈ မတ်: အပြည်ပြည်ဆိုင်ရာ အမျိုးသမီးများနေ့ ၂၀ မတ်: အပြည်ပြည်ဆိုင်ရာ ပြင်သစ်ဘာသာစကားနေ့ ၂၁ မတ်: International Day of Nowruz ၂၁ မတ်: ကမ္ဘာ့ကဗျာနေ့ ၂၁ မတ်: ကမ္ဘာ့အသားအရောင်ခွဲခြားမှု တိုက်ဖျက်ရေးနေ့ ၂၂ မတ်: ကမ္ဘာ့ရေထုနေ့ ၂၃ ဧပြီ: ကမ္ဘာ့စာအုပ်နှင့် မူပိုင်ခွင့်နေ့ ၃၀ ဧပြီ : အပြည်ပြည်ဆိုင်ရာ ဂျက်ဇ်ဂီတနေ့ ၃ မေ: ကမ္ဘာ့ပုံနှိပ်လွတ်လပ်ခွင့်နေ့ ၂၁ မေ: ကမ္ဘာ့ တွေ့ဆုံဆွေးနွေးရေးယဉ်ကျေးမှုမျိုးနှင့် ဖွံ့ဖြိုးရေးနေ့ ၂၂ မေ: အပြည်ပြည်ဆိုင်ရာ ဇီဝမျိုးစုံမျိုးကွဲနေ့ ၂၅ မေ: အာဖရိကနေ့ / အာဖရိက ရက်သတ္တပတ် ၅ ဇွန်: ကမ္ဘာ့ပတ်ဝန်းကျင်နေ့ ၈ ဇွန်: ကမ္ဘာ့ပင်လယ်သမုဒ္ဒရာများနေ့ ၉ ဩဂုတ်: အပြည်ပြည်ဆိုင်ရာ ကမ္ဘာ့တိုင်းရင်းသားပြည်သူများနေ့ ၁၂ ဩဂုတ်: နိုင်ငံတကာလူငယ်များနေ့ ၂၃ ဩဂုတ်: အပြည်ပြည်ဆိုင်ရာ ကျွန်ကူးသန်းရောင်းဝယ်မှုနှင့် ဖျက်သိမ်းခြင်း အောက်မေ့ဖွယ်နေ့ ၈ စက်တင်ဘာ: အပြည်ပြည်ဆိုင်ရာ စာတတ်မြောက်ရေးနေ့ ၁၅ စက်တင်ဘာ : အပြည်ပြည်ဆိုင်ရာ ဒီမိုကရေစီနေ့ ၂၁ စက်တင်ဘာ : အပြည်ပြည်ဆိုင်ရာ ငြိမ်းချမ်းရေးနေ့ ၅ အောက်တိုဘာ : ကမ္ဘာ့ဆရာများနေ့ အောက်တိုဘာ ဒုတိယ ဗုဒ္ဓဟူးနေ့: အပြည်ပြည်ဆိုင်ရာ သဘာဝဘေးအန္တရာယ် လျော့ချရေးနေ့ ၁၇ အောက်တိုဘာ: အပြည်ပြည်ဆိုင်ရာ ဆင်းရဲမွဲတေမှုပပျောက်ရေးနေ့ ၂၀ အောက်တိုဘာ: ကမ္ဘာ့စာရင်းအင်းပညာနေ့ ၂၇ အောက်တိုဘာ : ကမ္ဘာ့ရုပ်သံအမွေအနှစ်နေ့ ၁၀ နိုဝင်ဘာ : အပြည်ပြည်ဆိုင်ရာ ငြိမ်းချမ်းရေးနှင့် ဖွံ့ဖြိုးတိုးတက်ရေး သိပ္ပံပညာနေ့ နိုဝင်ဘာ တတိယ ကြာသပတေးနေ့ : ကမ္ဘာ့ဒဿနိကဗေဒနေ့ ၁၆ နိုဝင်ဘာ : အပြည်ပြည်ဆိုင်ရာ ခန္တီနေ့ ၁၉ နိုဝင်ဘာ : အပြည်ပြည်ဆိုင်ရာ အမျိုးသားများနေ့ ၂၅ နိုဝင်ဘာ : အပြည်ပြည်ဆိုင်ရာ အမျိုးသမီးများ အကြမ်းဖက်မှု ပပေျာက်ရေးနေ့ ၂၉ နိုဝင်ဘာ : အပြည်ပြည်ဆိုင်ရာ ပါလက်စတိုင်းလူထုနှင့် တစ်သားတည်းပြသမှုနေ့ ၁ ဒီဇင်ဘာ : ကမ္ဘာ့အေအိုင်ဒီအက်စ်နေ့ ၁၀ ဒီဇင်ဘာ : လူ့အခွင့်အရေးနေ့ ၁၈ ဒီဇင်ဘာ : အပြည်ပြည်ဆိုင်ရာ ရွှေ့ပြောင်းလုပ်သားများနေ့ International Days | United Nations Educational, Scientific and Cultural Organization. UNESCO. Retrieved 12 July 2013. ကိုးကား Category:ယူနက်စကို Category:ကုလသမဂ္ဂ။
ယူနီဆက်(ဖ်)အလံ ကုလသမဂ္ဂ အပြည်ပြည်ဆိုင်ရာ ကလေးများရန်ပုံငွေအဖွဲ့ (UNICEF-United Nations Children's Fund) (သို့မဟုတ် ယူနီဆက်(ဖ်): အသံထွက်/ˈjuːnɨsɛf/) ကို ၁၉၄၆ ခုနှစ်၊ ဒီဇင်ဘာလ ၁၁ ရက်နေ့က ကျင်းပခဲ့သည့် ကုလသမဂ္ဂအထွေထွေ ညီလာခံမှ ဒုတိယကမ္ဘာစစ်အတွင်းက အကြီးအကျယ် ပျက်စီးခဲ့သော နိုင်ငံများရှိ ကလေးများအတွက် အရေးပေါ် အစားအစာနှင့် ကျန်းမာရေးစောင့်ရှောက်မှုများ ပေးနိုင်ရန်ရည်ရွယ်၍ ဖွဲ့စည်းခဲ့သည်။
ယူနီဆက်သည် ကုလသမဂ္ဂ စီးပွားရေးနှင့် လူမှုရေးကောင်စီ၏ ကြီးကြပ်မှုကို ခံယူကာ လုပ်ငန်းများကို ဆောင်ရွက်ရသည်။
ယူနီဆက်သည် အကူအညီ လိုအပ်လျက်ရှိသော ကလေးသူငယ်များအား လူမျိုးဘာသာမရွေး၊ နိုင်ငံသားမရွေး၊ နိုင်ငံရေးခံယူချက်မရွေး ကူညီထောက်ပံ့လျက်ရှိ၏။
ထိုသို့ ကူညီထောက်ပံ့ရာတွင် သက်ဆိုင်ရာနိုင်ငံအစိုးရ၏ မေတ္တာရပ်ခံချက်အရသာ ထောက်ပံ့ခြင်းဖြစ်၏။
ယူနီဆက်၏ ဘဏ္ဍရေးမှာ အစိုးရနှင့် ပုဂ္ဂလိကများ၏ စေတနာအလျောက် ထည့်ဝင် လှူဒါန်းငွေပေါ်တွင် အမှီပြုထားသည်။
၁၉၅၃ ခုနှစ်တွင် ယူနီဆက်(ဖ်)သည် ကုလသမဂ္ဂစနစ်၏ အမြဲတမ်းအစိတ်အပိုင်း တစ်ခုအဖြစ်နှင့် ယင်း၏ အမည်သည် မူရင်း ကုလသမဂ္ဂအပြည်ပြည်ဆိုင်ရာ ကလေးများ အရေးပေါ်ရန်ပုံငွေအဖွဲ့ (United Nations International Children's Emergency Fund)မှ အတိုချုန်း၍ ဖြစ်ပေါ် လာခဲ့သည်။
သို့ရာတွင် ၎င်းသည် ယင်းအမည်ဟောင်းပေါ်တွင် အခြေခံ၍ ထင်ရှားကျော်ကြားသော ပထမစာလုံးများ ဖြင့် ဆက်လက်၍ သိရှိလာခဲ့ကြသည်။
နယူးယောက်မြို့ တွင် ရုံးချုပ်တည်ရှိပြီး၊ ယူနီဆက်(ဖ်) သည် ဖွံ့ဖြိုးဆဲနိုင်ငံများရှိ ကလေးများနှင့် မိခင်များအတွက် လူသားချင်း စာနာထောက်ထားခြင်းနှင့် ဖွံ့ဖြိုး တိုးတက်မှုဆိုင်ရာ အကူအညီများကို နှစ်ရှည် ထောက်ပံ့ပေးခဲ့သည်။
ယူနီဆက်(ဖ်)၏ဝင်ငွေ ယူနီဆက်(ဖ်)သည် အစိုးရများနှင့် ပုဂ္ဂလိက အလှူရှင်များအပေါ် မှီခိုအားထားပြီး၊ ၂၀၀၆ ခုနှစ်အတွက် ယူနီဆက်(ဖ်)၏ ဝင်ငွေမှာ ဒေါ်လာ ၂,၇၈၁,၀၀၀,၀၀၀ ရှိခဲ့သည်။
အစိုးရများက အဖွဲ့အစည်း၏ သုံးပုံ နှစ်ပုံသော ငွေအရင်းအမြစ်များအတွက် ထည့်ဝင်ခဲ့ပြီး၊ ပုဂ္ဂလိက အုပ်စုများနှင့် ၆ သန်းမျှသော တစ်ဦးချင်း အလှူရှင်များကအမျိုးသားရေးကော်မတီများမှတဆင့်ထည့်ဝင်ကူညီကြသည်။
ယူနီဆက်(ဖ်)၏ အစီအစဉ်များသည် လူများစု၏ တစ်ပြေးညီ ဝန်ဆောင်မှုများ ဖွံ့ဖြိုးတိုးတက်မှုအပေါ် အလေးအနက် ပြုခြင်းအားဖြင့် ကလေးများ၏ ကျန်းမာရေးနှင့် ကိုယ်စိတ်နှစ်ဖြာ ချမ်းသာရေးတို့ကို မြှင့်တင်ပေးရန် ဖြစ်သည်။
၁၉၆၅ ခုနှစ်တွင် ငြိမ်းချမ်းရေးနိုဘယ်ဆုနှင့် ၂၀၀၆ ခုနှစ်တွင် ကွန်းကော့ဒ်၏ အောစ်တူရီးယားမင်းသားဆုတို့ကို ယူနီဆက်(ဖ်)အား ချီးမြှင့်ခဲ့သည်။
အဖွဲ့အစည်း တည်ဆောက်ပုံနှင့် ဝန်ထမ်းများ ယူနီဆက်(ဖ်)၏ လုပ်ငန်းဗဟိုပြုရာသည် ကွင်းဆင်းဆောင်ရွက်ခြင်းဖြစ်၍ နိုင်ငံပေါင်း ၁၉၀ ကျော်နှင့် နယ်နိမိတ်များတွင် ဝန်ထမ်းများထားရှိသည်။
နိုင်ငံ ၂၀၀ ကျော်ရှိ၎င်း၏ရုံးများသည် အိမ်ရှင်နိုင်ငံ အစိုးရတို့ဖြင့် ပူးပေါင်းကာ ဖော်ဆောင်ထားသည့် အသွင်ထူးခြားသည့် ပူးပေါင်းဆောင်ရွက်မှုအစီအစဉ် တစ်ခုချင်းစီဖြင့် ယူနီဆက်(ဖ်)၏ အထူးတာဝန်များကို ထမ်းဆောင်လျက်ရှိကြသည်။
ဒေသဆိုင်ရာရုံး ခုနှစ်ခုသည် ၎င်းတို့၏ လုပ်ငန်းများကို လမ်းညွှန်မှုပြု၍ နိုင်ငံရုံးများသို့ ကျွမ်းကျင်မှု အကူအညီများကို လိုအပ်သလို ထောက်ပံ့ပေးသည်။
အဖွဲ့အစည်း၏ တစ်ပေါင်းတည်းသော စီမံခန့်ခွဲမှုနှင့် အုပ်ချုပ်မှုကို ၎င်း၏ နယူးယောက်မြို့ရှိ ရုံးချုပ်များတွင် ထားရှိသည်။
ယူနီဆက်(ဖ်)၏ ထောက်ပံ့ရေးဌာနခွဲသည် ဘာလင်မြို့တွင် အခြေပြု၍ လိုအပ်သည့် အခြေခံပစ္စည်းများဖြစ်သော အသက်ကယ်ဆေးများ၊ ခုခံအားကျဆင်းမှု ကူးစက်ရောဂါ ဖြစ်နေသည့် ကလေးများနှင့် မိခင်များအတွက် အင်တီရက်ထရိုဗိုင်ရယ် ဆေးများ၊ အာဟာရဓာတ် ဖြည့်စွက်မှုများ၊ အရေးပေါ် ခိုလှုံရန်နေရာများ၊ ပညာရေးအထောက်အကူပြု ပစ္စည်းများနှင့် အခြား များပြားစွာသော အထောက်အပံ့များကို မူလအချက်အချာ ဖြန့်ဝေမှုပြုရာ နေရာအဖြစ် ရှိနေပါသည်။
ယူနီဆက်သည် ကျန်းမာရေး၊ အာဟာရဓာတ် ပြည့်ဝရေး ကလေးသူငယ် သက်သာချောင်ချိရေး၊ ပညာရေး၊ အသက်မွေးမှု အတတ်ပညာ သင်ကြားရေးစသည့် လုပ်ငန်းများကို ကူညီ ထောက်ပံ့လျက် ရှိသည်။
ကျန်းမာရေးနှင့် စပ်လျဉ်း၍ မိခင်နှင့်ကလေး ကျန်းမာရေး ဌာနများနှင့် ဆေးရုံများအတွက် ယာဉ်နှင့် ဆေးဝါးပစ္စည်းများ၊ ဆေးရုံသုံး ကိရိယာများကို ထောက်ပံ့သည်။
ကျန်းမာရေး ပညာရှင်များ မွေးထုတ်ရန်အတွက် လိုအပ်သည့် သင်ကြားရေး ဆိုင်ရာ ကိရိယာများကိုလည်း ထောက်ပံ့သည်။
ထို့ပြင် ငှက်ဖျားရောဂါ၊ အဆုတ်ရောဂါ၊ အနာကြီးရောဂါ၊ မျက်ခမ်းစပ်ရောဂါနှင့် ကလေးသူငယ် ရောဂါတိုက်ဖျက်ရေး လုပ်ငန်းများတွင်လည်း ကူညီ ဆောင်ရွက်လျက် ရှိသည်။
ရေဘေး၊ လေဘေး၊ မိုခေါင်ရေရှားဘေးနှင့် အခြားသော ကပ်ဘေးအန္တရာယ်များကို ခံစားကြရသော ကလေးသူငယ်များ အတွက်လည်း ဆေးဝါးရိက္ခာ စသည့် ကယ်ဆယ်ရေး ပစ္စည်းများကို ကူညီထောက်ပံ့သည်။
ယူနီဆက်သည် ၁၉၆၅ ခုနှစ်အတွက် နိုဘဲလ် ငြိမ်းချမ်းရေးဆုကို ချီးမြှင့်ခြင်း ခံခဲ့ရသည်။
မြန်မာ့စွယ်စုံကျမ်း၊ အတွဲ(၁)ယူနီဆက်(ဖ်) လုပ်ငန်း အားလုံးတို့အား လမ်းညွှန်မှုပေးခြင်း၊ ပြန်လည်သုံးသပ်ခြင်းတို့သည် ၃၆ ဦး ပါဝင်သော အလုပ်အမှုဆောင်ဘုတ်အဖွဲ့၏ တာဝန်ဖြစ်ပြီး မူဝါဒများချမှတ်ခြင်း၊ အစီအစဉ်များ အတည်ပြုခြင်းနှင့် စီမံချုပ်ရေးနှင့် ဘဏ္ဍာရေး စီမံချက်များအား ကြီးကြပ်ခြင်းတို့ကို ဆောင်ရွက်ကြသည်။
ထုံးတမ်းစဉ်လာအရ သုံးနှစ်သက်တမ်းရှိသော အလုပ်အမှုဆောင်ဘုတ်အဖွဲ့ကို ကုလသမဂ္ဂစီးပွားရေးနှင့် လူမှုရေးကောင်စီမှ ရွေးချယ်ပေးသည့် အစိုးရ ကိုယ်စားလှယ်များဖြင့် ဖွဲ့စည်းထားသည်။
ယူနီဆက်(ဖ်)၏ အမှုဆောင်ဒါရိုက်တာ ကာရို(လ်)ဘယ်လာမီ သတ်မှတ်ထားသော တာဝန်သက်တမ်း ကုန်ဆုံးပြီးနောက်၊ ယူနိုက်တက်စတိတ်(စ်) စိုက်ပျိုးရေးဝန်ကြီးဟောင်း အဲန်းဗီနီမန်သည် ၂၀၀၅ ခုနှစ်၊ မေလတွင် အဖွဲ့အစည်း၏ အမှုဆောင်ဒါရိုက်တာ အဖြစ်သို့ရောက်ရှိခဲ့၍၊ ထောင်စုနှစ်ဖွံ့ဖြိုးမှု ရည်မှန်းချက်များအပေါ် အဖွဲ့အစည်း၏ အာရုံစူးစိုက်မှု တိုးမြှင့်ရန်ဟူသည့် လုပ်ငန်းစဉ်ကို ထည့်သွင်းလာခဲ့သည်။
NGO များကဲ့သို့ မဟုတ်ဘဲ၊ ယူနီဆက်(ဖ်)သည် အစိုးရအချင်းချင်း နှင့်သက်ဆိုင်သော အဖွဲ့အစည်း တစ်ခုဖြစ်၍၊ ယင်းသည် နိုင်ငံအစိုးရများကို တာဝန်ယူစေသည်။
၎င်းသည် ကမ္ဘာပေါ်ရှိ နိုင်ငံအသီးသီးသို့ တမူထူးခြားစွာ ချဉ်းကပ် ဝင်ရောက်ခြင်းများ ဖြစ်ပေါ်စေသည်။
သို့ရာတွင် တစ်ခါတစ်ရံ၌ အခွင့်အရေး ချိုးဖောက်မှုများကို ပြည်သူလူထုသို့ ပြောကြားရန် သို့မဟုတ် အစိုးရ၏ မူဝါဒနှင့် လုပ်ဆောင်ချက်များကို ပွင့်ပွင့်လင်းလင်း ဝေဖန်ရာ၌ ၎င်း၏ အရည်အချင်းကို နှောင့်နှေးစေသည်။
ယူနီဆက်(ဖ်) အမျိုးသားရေးကော်မတီများ ကမ္ဘာပေါ်ရှိ စက်မှုလုပ်ငန်း တည်ထောင်သည့် နိုင်ငံပေါင်း ၃၆ နိုင်ငံတွင် အမျိုးသားရေး ကော်မတီများ ထားရှိ၍ လွတ်လပ်ပြီး ပြည်တွင်း၌ရှိသည့် အစိုးရမဟုတ်သည့်အဖွဲ့အစည်း အနေဖြင့် တည်ထောင်ထားသည်။
ယင်းအမျိုးသားရေး ကော်မတီများသည် ပြည်သူလူထု၏ မျက်နှာနှင့် ယူနီဆက်(ဖ်)၏ စိတ်ရောကိုယ်ပါ မြှုပ်နှံထားသည့် အသံလည်း ဖြစ်သည်။
ပုဂ္ဂလိက ကဏ္ဍမှ ရန်ပုံငွေများ ရှာဖွေခြင်း၊ ကလေးသူငယ်များ၏ အခွင့်အရေးများ မြှင့်တင်ပေးခြင်းနှင့်၊ ကမ္ဘာနှင့်အဝှမ်း မြင်သာသည့် ကလေးသူငယ်များအပေါ် ခြိမ်းခြောက်နေသော ဆင်းရဲမွဲတေမှု၊ ရုတ်တရက် တွေ့ကြုံရသည့် သဘာဝ ဘေးဒုက္ခများ၊ လက်နက်ကိုင် တိုက်ပွဲများ၊ မတော်မတရား ပြုလုပ်ခြင်းများနှင့် ခေါင်းပုံဖြတ်ခြင်းများတို့မှ လုံခြုံမှုပေးခြင်းတို့ကို ဆောင်ရွက်ပါသည်။
ယူနီဆက်(ဖ်)ကို မိမိတို့ဆန္ဒအလျောက် ထည့်ဝင်ငွေများဖြင့် ငွေကြေးထောက်ပံ့ထားသည်။
အမျိုးသားရေး ကော်မတီများသည်လည်း ယူနီဆက်(ဖ်)၏ နှစ်စဉ်ဝင်ငွေ၏ သုံးပုံတစ်ပုံခန့်ကို စုပေါင်းရှာဖွေပေးပါသည်။
ယင်းသည် ကော်ပိုရေးရှင်းများ၊ ပြည်သူ့အသင်းအဖွဲ့အစည်းများ၊ ကမ္ဘာတစ်ဝန်း တစ်ဦးချင်းလှူဒါန်းသူ ၆ သန်းကျော်တို့မှ လှူဒါန်းကြခြင်းဖြစ်သည်။
၎င်းတို့သည် ကလေးငယ်များ၏ အခွင့်အရေးများနှင့် စပ်ဆိုင်သည့် အရေးကိစ္စများအတွက် သတင်းမီဒီယာများ၊ နိုင်ငံတော်နှင့် ဒေသဆိုင်ရာ အစိုးရဝန်ထမ်းများ၊ အစိုးရမဟုတ်သော အဖွဲ့အစည်းများ၊ ဆရာဝန်များ၊ ရှေ့နေများ ကဲ့သို့သော အထူးကျွမ်းကျင်သူများ၊ ကော်ပိုရေးရှင်းများ၊ ကျောင်းများ၊ လူငယ်များနှင့် အထွေထွေပြည်သူများ ကဲ့သို့သော ကွဲပြားခြားနားသော လုပ်ဖော်ကိုင်ဖက်များနှင့် အတူတကွပူးပေါင်း စုရုံးကြသည်။
(ယူနီဆက်(ဖ်) အမျိုးသားရေးကော်မတီများစာရင်း - ကြည့်ပါ) ဝေဖန်ချက် ယူနီဆက်(ဖ်)သည် ၎င်းအာရုံစိုက်သော သို့မဟုတ် တိတိကျကျ သတ်မှတ်ထားသော မူဝါဒများအတွက် ကြိမ်ဖန်များစွာ ဝေဖန်ခံခဲ့ရသည်။
၂၀၀၄ ခုနှစ်က လဲန်းဆက်မှ အယ်ဒီတာ့အာဘော်တွင် ငြင်းခုံထား သည်မှာ ကလေးသူငယ်များ၏ ကိုယ်စိတ်နှစ်ဖြာ ကျန်းမာချမ်းသာရေးအတွက် ယူနီဆက်(ဖ်)၏ အခွင့်အရေးများကို အခြေခံသော ချဉ်းကပ် မှုဖြစ်၍၊ ကလေးသူငယ် အခွင့်အရေးများ သဘောတူညီချက် ပေါ်တွင် အခြေခံထားသည်ဟု ဖြစ်သည်။
ယင်း သည် နိုင်ငံတကာဖွံ့ဖြိုးတိုးတက်ရေး မူဝါဒ နှင့်အညီ ဆိုပါမူ ကလေးများရှင်သန်ရေးနှင့် သေဆုံးမှုတို့ အပေါ်တွင် အနည်းငယ်မျှသာ အလေးအနက်ပြုမှုသို့ ရှေ့ရှုနေသည်ဟု ဆိုသည်။
ကက်သလစ် ဘုရားရှိခိုးကျောင်းကလည်း ယူနီဆက်(ဖ်)အား ဝေဖန်ခဲ့ပြီး၊ ဗာတီကန် နှင့်အတူ အခါများစွာ လှူဒါန်းငွေများကို နှုတ်သိမ်းခဲ့သည်။
ယင်းသို့ ဖြစ်ရသည်မှာ အမေရိကန်လိုက်(ဖ်)လိ(ခ်) ခေါ် အမေရိကန်ဘဝ အသင်းနှင့် အခြားတို့က ယူနီဆက်(ဖ်)သည် အချို့သော ရန်ပုံငွေများကို သားကြောဖြတ်ခြင်းနှင့် ကိုယ်ဝန်ဖျက်ချခြင်းတို့ အတွက် အသုံးပြုသည်ဟူသည့် အစီရင်ခံစာများကြောင့်ပင် ဖြစ်သည်။
ဂွါတီမာလာနိုင်ငံမှ စိတ်ခံစားဘွယ် ထုတ်လွှင့်သည့် နိုင်ငံများအကြား ကလေးမွေးစားခြင်းများ သည်လည်း အခြားသော ဥပမာတစ်ခုပင်ဖြစ်သည်။
ယင်းနိုင်ငံသည် ကလေးငယ်များ အကာအကွယ်ပေးရေးနှင့် နိုင်ငံများအကြား ကလေးမွေးစားခြင်းများနှင့် စပ်လျဉ်း၍ ပူးပေါင်းဆောင်ရွက်ရန်ဟူသော ဟိတ်(ဂ်) သဘောတူညီချက် ၂၀၀၈ ခုနှစ်၊ ဇန်နဝါရီလ ၁ ရက်နေ့မှစတင် အကျိုးသက်ရောက်မှုရှိသည့် သဘောတူညီချက်ကို ၁၉၉၃ ခုနှစ်၊ မေလ ၂၉ ရက်နေ့တွင် လက်မှတ်ရေးထိုးခဲ့သည်။
ယူနီဆက်(ဖ်)အား စိတ်ဝင်စားမှုရှိသည့် အချို့သော ပါတီများမှ သတ်မှတ်ရက်မတိုင်မှီ ဆောင်ရွက်ဆဲဖြစ်သည့် မွေးစားခြင်းများကို အထောက်အပံ့ဖြစ်ရန် ပျက်ကွက်ခြင်းအတွက် ဝေဖန်ခဲ့သည်။
ယူနီဆက်(ဖ်) ထောက်ခံသူများမှ ယင်းယူဆချက်အမြင်သည် ယူနီဆက်(ဖ်)အား အစိုးရမဟုတ်သော အဖွဲ့အစည်းထက် နိုင်ငံတကာအဖွဲ့အစည်းတစ်ခုအဖြစ် အဆင့် အတန်းနှင့် တာဝန်ဝတ္တရားများတို့မှ အသိအမှတ်ပြုရန် ဆုံးရှုံးစေသည်ဟု မှတ်ချက်ချကြသည်။
ယူနီဆက်(ဖ်)အင်နိုစင်တီ သုတေသနစင်တာ thumb|ဖလောရင့်(စ်) ရှိ ယူနီဆက်(ဖ်) သုတေသနစင်တာ ယူနီဆက်(ဖ်)၏ အီတလီနိုင်ငံ၊ ဖလော့ရင့်(စ်) မြို့ရှိ အင်နိုစင်တီ သုတေသနစင်တာကို ၁၉၈၈ ခုနှစ်တွင် ကုလသမဂ္ဂ ကလေးများရန်ပုံငွေ ယူနီဆက်(ဖ်)၏ သုတေသနပြုမှု စွမ်းဆောင်ရည်အား ခွန်အားဖြည့်ရန်နှင့် ကလေးများအတွက် တစ်ကမ္ဘာလုံးမှ လူသိရှင်ကြား ထောက်ခံပြောဆိုခြင်းများကို အထောက်အပ့ံပြုစေရန် တည်ထောင်ခဲ့သည်။